नोएडा: Covid-19 मरीजों के भोजन से कीड़ा निकलने वाला वीडियो वायरल, जांच के आदेश
गौतमबुद्ध नगर जनपद के नोएडा शहर के सेक्टर-39 स्थित कोविड-19 अस्पताल में संक्रमित मरीजों के भोजन से कथित रूप से कीड़ा निकलने का वीडियो सोशल मीडिया पर वायरल हो रहा है।
नोएडा (उत्तर प्रदेश): गौतमबुद्ध नगर जनपद के नोएडा शहर के सेक्टर-39 स्थित कोविड-19 अस्पताल में संक्रमित मरीजों के भोजन से कथित रूप से कीड़ा निकलने का वीडियो सोशल मीडिया पर वायरल हो रहा है। मुख्य चिकित्सा अधिकारी दीपक ओहरी ने इस मामले की जांच के आदेश दिया है।उन्होंने बताया कि सोशल मीडिया पर वायरल हो रहे वीडियो पर संज्ञान लेते हुए उसकी जांच की जा रही है। अगर यह सही है तो जिम्मेदार लोगों के खिलाफ कार्रवाई की जाएगी।उन्होंने बताया कि खाने की गुणवत्ता में सुधार के आदेश दिए गए हैं।